**ZMLUVA NA POSKYTNUTIE SLUŽBY**

uzatvorená podľa § 269 ods. 2 zákona č. 513/1991 Zb. Obchodného zákonníka (ďalej len „zmluva“)

**Článok I.**

**ZMLUVNÉ STRANY**

Objednávateľ:

**Správa majetku mesta Trnava, p.o.**

Spartakovská ulica 7239/1B, 917 01 Trnava

Štatutárny zástupca: Ing. Lenka Klimentová, PhD., poverená výkonom funkcie riaditeľa.

Kontaktná osoba: Mgr. Viktor Štrbka,

IČO: 53041984

DIČ: 2121254883

IČ DPH: SK2121254883

Tel.: +421 917 792 185

e-mail: viktor.strbka@smmt.trnava.sk

internetová adresa: [www.zimnystadiontrnava.sk](http://www.zimnystadiontrnava.sk)

(ďalej len objednávateľ)

Poskytovateľ:

Sídlo: IČO: DIČ:

štatutárny zástupca: bankové spojenie: číslo účtu:

(ďalej len „poskytovateľ“ a spolu s „objednávateľom“ ďalej len „zmluvné strany“)

**PREAMBULA**

Táto zmluva sa uzatvára ako výsledok verejného obstarávania v zmysle ustanovenia § 117 zákona č. 343/2015 Z. z. o verejnom obstarávaní v znení neskorších predpisov.

**Článok II. PREDMET ZMLUVY**

1. Predmetom tejto zmluvy je poskytnutie služby „ **Elektromontážne práce pre potreby ambulatného predaja počas adventu 2021** “ v rozsahu podľa priloženého situačného plánu lokality vianočných trhov. Na zadanej lokalite budú poskytnuté elektromontážne práce v nasledovnom rozsahu:

 v termíne do 30.11.2021 zrealizovať montáž káblových rozvodov a elektrických prípojok NN do predajných stánkov v počte 44 kusov

 počas trvania ambulatného predaja t.j. v dňoch od 1.12.2021 do 22.12.2021 zabezpečiť pohotovostnú službu a technický dozor,

 zrealizovať odborné prehliadky a skúšky na EZ a revízne správy,

 po ukončení ambulatného predaja, t.j. v dňoch od 23.12.2021 do 30.12.2021 zrealizovať odpojenie a demontáž káblových rozvodov, elektrických prípojok a rozvodných skriniek.

2. Poskytovateľ sa zaväzuje poskytnúť pre objednávateľa službu v súlade s ustanoveniami a požiadavkami objednávateľa uvedenými vo Výzve na predkladanie ponúk zo dňa XX.XX.XXXX

3. Objednávateľ sa zaväzuje poskytnutú službu v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.

4. Poskytovateľ potvrdzuje, že sa v plnom rozsahu zoznámil s rozsahom a povahou služby, že sú mu známe technické a kvalitatívne podmienky k poskytnutiu služby, a že disponuje takými kapacitami a odbornými znalosťami, ktoré sú k poskytnutiu služby potrebné.

5. V prípade nepredvídateľných okolností, týkajúcich sa služby navyše, bude objednávateľ postupovať v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok III.**

**CENA ZA POSKYTNUTÚ SLUŽBU**

1. Zmluvné strany sa dohodli na cene za poskytnutú službu za dohodnutých podmienok a v zmysle zákona č. 18/1996 Z. z. o cenách, v znení neskorších predpisov vo výške: s DPH; slovom: eur a s DPH.

|  |  |  |  |
| --- | --- | --- | --- |
| **názov služby** | **cena v EUR bez DPH** | **DPH v EUR** | **cena s DPH v EUR** |
| montáž káblových rozvodov a elektrických prípojok NN do predajných stánkov podľa priloženého situačného plánu lokality  |  |  |  |
| pohotovostná služba a technický dozor počas trvania ambulatného predaja v dňoch od 1.12.2021 do 22.12.2021 |  |  |  |
| odborné prehliadky a skúšky na EZ a revízne správy |  |  |  |
| demontáž káblových rozvodov, elektrických prípojok a rozvodných skriniek po ukončení ambulatného predaja, v dňoch od 23.12.2021 do 30.12.2021 |  |  |  |
| Elektoinštalačný materiál |  |  |  |
|  | **Suma celkom** |  |  |

1. Cena za poskytnutú službu, dohodnutá oboma zmluvnými stranami zahŕňa všetky vykázané a ocenené práce a dodávky a ďalšie súvisiace práce, ktoré budú potrebné pri poskytnutí služby.

**Článok IV.**

**DOBA TRVANIA ZMLUVY**

1. Lehota poskytnutia služby:

Zmluva o poskytovaní služieb sa uzatvára na obdobie od 15.11.2021 do 30.12.2021

1. Poskytovateľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje realizáciu poskytnutia služby v dôsledku na omeškanie s plnením alebo predĺženia času plnenia.
2. Dodržanie termínu je podmienené aj riadnym a včasným spolupôsobením objednávateľa dohodnutým v tejto zmluve. V prípade, že z tohto dôvodu došlo k prerušeniu poskytovania služby, lehota na poskytnutie služby sa predlžuje o dobu, o ktorú prerušenie ovplyvnilo dobu jej poskytovania. Dobu prerušenia potvrdí zástupca objednávateľa uvedený v článku I. zmluvy.
3. V prípade, že poskytovateľ mešká s poskytnutím služby má objednávateľ právo žiadať náhradu škody, pričom zmluva zostáva v platnosti. Objednávateľ určí poskytovateľovi primeraný dodatočný čas plnenia zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od zmluvy.

**Článok V.**

**PLATOBNÉ PODMIENKY**

1. Platba za poskytnuté služby sa bude uskutočňovať na základe faktúry vystavenej poskytovateľom. Protokol podpísaný poskytovateľom a oprávneným zamestnancom objednávateľa tvorí prílohu faktúry.

2. V prípade, ak sa pri poskytovaní služby vyskytne potreba vykonať práce, ktoré nie sú zahrnuté v cenovej ponuke, poskytovateľ je povinný nechať si tieto práce vopred odsúhlasiť objednávateľom.

3. Faktúra musí obsahovať všetky náležitosti podľa Zákona o účtovníctve č. 431/2002 Z. z. v znení neskorších predpisov a bude obsahovať minimálne tieto náležitosti:

a) identifikačné údaje poskytovateľa služby

b) identifikačné údaje objednávateľa služby

c) poradové číslo faktúry

d) dátum, kedy bola služba (ukončené)

e) dátum vyhotovenia faktúry

f) dátum splatnosti faktúry

g) centrálne číslo zmluvy

h) rozsah a druh poskytnutej služby, názov služby podľa tejto zmluvy

i) peňažná suma alebo údaj o cene za mernú jednotku, vyjadrenie množstva a celková suma za fakturované služby, položkový rozpis fakturovanej služby, podpísaný zodpovedným zamestnancom objednávateľa

j) meno osoby, ktorá faktúru vystavila za poskytovateľa

k) pečiatka a podpis oprávnenej osoby

V prípade, že faktúra nebude obsahovať predpísané náležitosti, objednávateľ je oprávnený vrátiť ju poskytovateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

4. Splatnosť faktúry je 30 dní od doručenia faktúry objednávateľovi.

**Článok VI.**

**PRÁVA A POVINNOSTI ZMLUVNÝCH STRÁN**

1. Objednávateľ si vyhradzuje právo prostredníctvom povereného zamestnanca kontrolovať

poskytovanie služby a požadovať od poskytovateľa príslušné vysvetlenia.

2. Ak poskytovateľ zistí skryté prekážky na mieste, kde má službu poskytnúť a ktoré mu bránia poskytnúť službu riadne, je povinný ihneď takéto prekážky oznámiť objednávateľovi a ak sa nedajú odstrániť, navrhnúť objednávateľovi zmenu poskytnutia služby.

3. Počas poskytovania služby poskytovateľ zabezpečí čistotu komunikácie a priľahlých komunikácií.

4. Poskytovateľ je povinný zvolať minimálne 1 kontrolný deň.

**Článok VII. SANKCIE**

1. Poskytovateľ je povinný zaplatiť zmluvnú pokutu vo výške:

a) **0,5 %** z celkovej ceny poskytnutia služby za každý deň omeškania s plnením svojej

povinnosti poskytnúť službu riadne a včas,

b) **0,5 %** z celkovej ceny poskytnutej služby za každý deň omeškania s odstránením vád v lehote dohodnutých v tejto zmluvy.

2. V prípade omeškania objednávateľa s úhradou platby alebo vyúčtovania ceny za poskytnutie služby, má poskytovateľ nárok na úrok z omeškania vo výške 0,5 **%** z dlžnej sumy za každý deň omeškania.

**Článok VIII.**

**ZÁRUČNÉ PODMIENKY**

1. Poskytovateľ zodpovedá za dodanie služby v celom rozsahu predmetu zmluvy.

**Článok IX.**

**ZODPOVEDNOSŤ ZA ŠKODU**

1. Poskytovateľ zodpovedá za všetky škody, ktoré vzniknú objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Článok X.**

**ZÁVEREČNÉ USTANOVENIA**

1. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle objednávateľa.

2. Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka.

3. Zmeny a doplnky zmluvy možno uskutočniť len písomne po predchádzajúcej dohode obidvoch zmluvných strán, inak je zmena či doplnenie neplatné.

4. Neoddeliteľnou súčasťou tejto zmluvy sú:

- Krycí list ponuky

- situačný plan lokality rozmiestnenia stánkov

5. Zmluva je vyhotovená v 5 rovnopisoch, z toho 3 sú určené pre objednávateľa a 2 pre

poskytovateľa.

6. Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom vlastnoručne podpísali.

v Trnave, dňa

Ing. Lenka Klimentová, PhD.

Poverená výkonom funkcie riaditeľa

za objednávateľa za poskytovateľa